### Beslutning

Fremsendes til Teknisk Udvalg til behandling i henhold til beslutning i byrådets møde den 26. maj 2021.

Byggemodning og udbud af ejendomme - lokalplan 1083.

### Resumé

Med henblik på realisering af lokalplan 1083 - [adresse], bolig- og erhvervsområde ved [adresse] og [adresse] i Risskov, foreslår Teknik og Miljø, at der indgås aftale med [adresse] om arealoverdragelser, ledningshåndtering m.m.

Derudover søges anlægsbevilling med tilhørende rådighedsbeløb til afholdelse af udgifter til byggemodning af lokalplansområdet syd for [adresse].

Endeligt foreslår Teknik og Miljø udbud og salg af de kommunalt ejede arealer inden for lokalplansområdet.

### Indstilling

Det indstilles:

1) at byrådet godkender, at der indgås aftale med Aarhus Vand på de i indstillingen beskrevne vilkår.

2) at byrådet giver en udgiftsanlægsbevilling og tilhørende rådighedsbeløb på 52,84 mio. kr. (53,05 mio. kr. i løbende priser) til Teknik og Miljø, Grundsalg, til realisering af byggemodning under sektor 2.02 Teknik og Miljø.

3) at Teknik og Miljø bemyndiges til at udbyde byggefelter i området til salg på de i indstillingen beskrevne vilkår.

4) at byrådet giver en udgiftsanlægsbevilling og tilhørende rådighedsbeløb på 4,22 mio. kr. (4,27 mio. kr. i løbende priser) til Teknik og Miljø, Vejanlæg og Bydesign, til realisering af udbygningsaftale under sektor 2.02 Teknik og Miljø.

### Sagens forløb

12-05-2021 Borgmesterens Afdeling påtegning
Fremsendes til Vera Schmidt. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 12. maj 2021.

Amanda Olesen deltog ikke i sagens behandling.

 26-05-2021 [adresse]
Fremsendes til Teknisk Udvalg til behandling i henhold til beslutning i byrådets møde den 26. maj 2021.